***Декларация образец № 3 «Данни за здравно осигуряване на лица, осигурени от държавния бюджет»***

**І.** **Наименование и уникален идентификатор съгласно Регистъра на услугите, част от Административния регистър на Интегрираната информационна система на държавната администрация (ИИСДА)**

Декларация образец № 3 „Данни за здравно осигуряване на лица, осигурени от държавния бюджет“ от фонд „Безработица“ (включително по електронен път) - **№1484**

**II. Правно основание**

***Наредба № Н-13 от 17 декември 2019 г. за съдържанието, сроковете, начина и реда за подаване и съхранение на данни от работодателите, осигурителите за осигурените при тях лица, както и от самоосигуряващите се лица (Наредба Н-13 от 17 декември 2019 г.) – чл. 2, ал. 2***

**ІІІ.** **Достъп до услугата**

Настоящата услуга се предоставя от съответната компетентна ТД на НАП.

За физическите лица, включително едноличните търговци, компетентна е ТД на НАП по постоянния им адрес, а за местните юридически лица - по седалището /за големи данъкоплатци и осигурители – ТД на НАП ГДО, за средни данъкоплатци и осигурители – ТД на НАП София, дирекция СДО/: <http://nap.bg/page?id=24>

При подаване по електронен път - чрез портала за електронни услуги на НАП: <https://inetdec.nra.bg> .

**IV. Процедура по извършване на административната услуга**

**Заявители на услугата** са осигурителите:

- училищата за лицата над 18-годишна възраст, които учат редовно до завършване на средното образование;

- висшите училища за лицата по чл. 40, ал. 3, т. 2 и 3 ЗЗО;

- Агенцията за социално подпомагане за лицата, които отговарят на условията за получаване на месечни социални помощи и целеви помощи за отопление, и за родителите, осиновителите или съпрузите, които полагат грижи за инвалиди със загубена работоспособност над 90 на сто, които постоянно се нуждаят от чужда помощ;

- специализираните институции за социални услуги за настанените при тях лица;

- Главна дирекция "Изпълнение на наказанията" към министъра на правосъдието за лишените от свобода и задържаните под стража;

- Агенцията за бежанците за лицата по чл. 40, ал. 3, т. 7 ЗЗО;

- общините за предоставените от тях социални услуги - резидентен тип за лицата по чл. 40, ал. 3, т. 5 ЗЗО ;

- Националният осигурителен институт - за пенсионери от държавното обществено осигуряване

За да бъде услугата достъпна по електронен път с квалифициран електронен подпис *(*КЕП), следва да е подадено:

* *Заявление за подаване на документи по електронен път и ползване на електронните услуги, предоставяни от НАП с КЕП на задължено лице* и потвърден пълен/частичен достъп до услугите на НАП или
* *Заявление за подаване на документи по електронен път и ползване на електронните услуги, предоставяни от НАП с КЕП на упълномощено лице* със заявен и потвърден пълен/частичен достъп до услугата **“Декларации, документи или данни, свързани със задължителното осигуряване".**

**Необходими документи**:

Декларация образец № 3

Протокол за подаване на данни по чл. 8, ал. 7 от Наредба Н-13, в случаите на подаване на декларацията на хартиен или електронен носител

**Срок:** Декларацията се подава до 20 дни след края на месеца, за който се отнасят данните. НОИ подава декларация образец № 3 за пенсионери от държавното обществено осигуряване:

- до 20-то число на месеца, следващ месеца, за който се отнасят тези данни;

- до 20-то число на месеца, следващ този на издаване на разпореждането за отпускане на пенсия

**Вътрешен ход на процедурата**:

Декларацията се подава лично или от упълномощено лице в ТД на НАП на електронен носител или по електронен път чрез използване на квалифициран електронен подпис на подателя.

 Декларации за корекция не се подават за коригиране и заличаване на данни след 30 април на годината, следваща годината, за която се отнасят. След този срок декларации се подават само на електронен или хартиен носител след разрешение на НАП или НОИ във връзка с възложените им дейности

При получаване на декларация на хартиен носител органът по приходите завежда с входящ номер протокола, с който се подават декларациите, след което ги приема и обработва. Приемащият служител може да откаже приемането на документа само, когато не е подписан, не се подава от надлежно упълномощено лице или не съдържа данните за идентификация по чл. 81, ал.1, т. 2 и 3 от ДОПК – името на лицето, единния граждански номер или личен номер на чужденец. В тези случаи служителят уведомява писмено лицето, че декларацията се счита за неприета и трябва да подаде коректна такава.

**Резултат от процедурата:**

Приета/отхвърлена Декларация образец № 3.

**V. Ниво на предоставяне на услугата, съгласно Наредбата за административния регистър**

**Ниво 3:** Двустранна комуникация - заявяване и получаване на услуги изцяло по електронен път, включително електронно подаване на данни и документи, електронна обработка на формуляри и електронна персонална идентификация на потребителите.

**VI. Образци и формуляри**

[Декларация образец № 3](https://nap.bg/page?sId1378fsL=66&sId1378dhttps://nap.bg/page?sId1378fsL=66&sId1378dsA=2020&id=466&textMode=0sA=2020&id=466&textMode=0)

[Протокол за подаване на данни по чл. 9 към чл. 8, ал. 7](https://nap.bg/page?sId1378fsL=66&sId1378dsA=2020&id=466&textMode=0)

 **VII. Такси**

Съгласно разпоредбите на чл.3, ал.3 от ЗНАП, агенцията не събира такса.

**VIІI. Орган, осъществяващ контрол върху дейността по предоставяне на услугата**

Прекия ръководител

**IX. Електронен адрес за предложения по предоставяне на услугата**

infocenter@nra.bg

**X. Начин на предоставяне на резултата от услугата:**

* В офис на НАП - лично или от упълномощено лице (не се изисква нотариално заверено пълномощно)
* Чрез лицензиран пощенски оператор
* По електронен път